Iida tuttuminek on nagu India seebiooper. Nuttu ja naeru, kilkeid ja pisaraid, laulu- ja tantsunumbrid, lõpuks õnnis vaikus.    Täna siis...  - kikupesu & riidepanu said tehtud suht kärmelt, ehk küll pisike jonn käis siingi.  - siis hüppas Iida rõõmsalt emme juurde voodisse, et tema tudub täna siin!  - issi saabumine sai vastseks nördimuse. tema, hea laps, tahab magama jääda, aga nüüd mingi onu tuleb  ja segab!  - vaheldumisi emmele, issile, Iidale pai tehes läks see jonn üle...  - ... ja juba tormas laps täiel hool üle toa köögi poole. no kui lollid vanemad magada ei lubata, siis on täiesti seaduslik müramise aeg ju!  - ok, issi sai lapse kätte. jooksmise lõpp tänaseks.  - a siis seisis laps risti oma voodi ette, aas käed laiali ja naeratas mulle superülikavalalt. tema, näete, seisab siin ja mingi issi teda sealt ei liiguta. issi, teie käik palun?  - issi istub põrandale maha ja  põrnitseb vastu. ei käi.  - laps nihkub kikivarvul voodist eemale, mänguasjade poole. ise piilub mind, muigab. noh, issi, millal närv üles ütleb?  - laps krauh sülle, aitab jamast! hakkame hoopis laulma.  - Iida tänane soovilaul: "Kalle Kusta ostis uue lehma".  - paari salmi peale (lehm, orav, notsu, pesumasin) vajub väike tibu ära. silm pilukil, pea norus. nii, nüüd voodi!  - laps vajub nii aeglaselt, nii aeglaselt voodi suunas. nagu tükk sülti. ei saa patja kätte, ei saa  voodi äärest üles... pole hullu, aitame..  - lõpuks on laps 100% ulatuses voodis, lukk kinni, ähh, puhh...  - ... aga voodist kostavad kahtlased PÕNTSUD.  - ... ja üle voodi ääre piilub kellegi ärgas silmapaar. mis, magama, kes?  - ähh, mul savi, ütleb issi ja kaob toast.  Voodist kostab ärgast laulujorinat. Jorin läheb üminaks. Viisil "Selle peale vanad eestlased võtsid üks naps". Siis "Puhu, tuul, ja tõuka paati". Issi ja emme kuulavad ja itsitavad.  - Ja lõpuks  laps magab.    No hää küll, pisaraid seekord peaaegu et ei olnud.